ການ​ຊອກ​ຄົ້ນ​ຫາ​ເຮືອບິນ​ ທີ່​ຫາຍ​ສາບ​ສູນ​ ຂະຫຍາຍກ້ວາງ ອອກອີກ (ວີດີໂອ/ສະໄລດ໌) 
ລັດຖະມົນຕີ​ປ້ອງ​ກັນ​ປະ​ເທດ​ ມາ​ເລ​ເຊຍ ກ່າວ​ວ່າ ບັດ​ນີ້ ມີ 26 ປະ​ເທດ​ແລ້ວ ທີ່​ເຂົ້າ​ພົວພັນ​ໃນ ການ​ຊ່ວຍ​ຊອກ​ຄົ້ນ ຮວມທັງ​ທາງ​ນ້ຳແລະ​ໜ້າດິນ ​ໃນ 11 ປະ​ເທດ.
ມາເລເຊຍກ່າວໃນວັນຈັນມື້ນີ້ວ່າ ການຊອກຄົ້ນຫາເຮືອບິນ ທີ່ຫາຍສາບສູນ ກຳລັງດຳເນີນໄປ ຢູ່ຕາມເສ້ນທາງບິນ ທັງ ເໜືອແລະໃຕ້ ທີ່ເຊື່ອກັນວ່າ ເຮືອບິນລຳນັ້ນ ໄດ້ຖືກປ່ຽນ ທິດທາງຢ່າງຈົງໃຈນັ້ນ ລັດຖະມົນຕີປ້ອງກັນປະເທດຂອງມາເລເຊຍ ທ່ານ Hishammuddin Hussein ກ່າວວ່າ ບັດນີ້ ມີ 26 ປະເທດ ແລ້ວ ທີ່ເຂົ້າພົວພັນໃນການຊ່ວຍຊອກຄົ້ນ ຮວມທັງທາງນຳ້ ແລະໜ້າດິນ ໃນ 11 ປະເທດ ແລະກວມເອົາ ຫລາຍສິບລ້ານ ຕະລາງກິໂລແມັດ ພວກນັກສືບສວນເຊື່ອວ່າ ເຮືອບິນໂບອິ້ງ 777 ໄດ້ບິນຂຶ້ນເໜືອ ໄປທາງເອເຊຍພາກ ກາງ ຫລືບໍ່ກໍບິນລົງໃຕ້ ເລິກເຂົ້າໄປຫາມະຫາສະມຸດອິນເດຍ ທີ່ກວ້າງໃຫຍ່ ໃນໄລຍະ ຫລາຍໆຊົ່ວໂມກ ກ່ອນທີ່ຈະຫາຍສາບສູນໄປ ຢ່າງລຶກລັບ ໃນວັນທີ 8 ມີນາ ນັ້ນ ໃນວັນຈັນມື້ນີ້ ອອສເຕຣຍເລຍ ໄດ້ຕົກລົງທີ່ຈະຮັບຜິດຊອບ ການຊອກຄົ້ນໃນເຂດໃຕ້ ຕາມຄຳ ຮ້ອງຂໍຂອງ ນາຍົກລັດຖະມົນຕີ ມາເລເຊຍ ທ່ານ Najib Razak ນາຍົກ ລັດຖະມົນຕີອອສເຕຣເລຍ ທ່ານ Tony Abbott ໄດ້ກ່າວຕໍ່ສະພາໃນວັນຈັນມື້ນີ້ວ່າ: ກ່ອນໜ້ານັ້ນ ທ່ານ Abbott ໄດ້ກ່າວວ່າ ທ່ານບໍ່ເຫັນຮອງຮອຍໃດໆທີ່ວ່າ ເຮືອບິນ Boeing 777 ທີ່ມີຜູ້ໂດຍສານກັບຈຸບິນ ທັງໝົດ 239 ຄົນນັ້ນ ໄດ້ບິນຜ່ານເຂົ້າມາໃນເຂດນ່ານຟ້າ ຂອງອອສເຕຣເລຍ